text: Esbjerg-politiker nominerer Snowden til Fredspris
  30 januar 2014 kl. 16.34
  Edward Snowden har bragt omfanget af den amerikanske efterretningstjeneste NSA?s overvågning frem i lyset. Det skal kvitteres med en fredspris, mener Enhedslisten.  
  
  
  Enhedslisten har tidligere nomineret Edward Snowden til fredsprisen, hvor han ikke vandt. Nu nominerer de ham igen.
  - Jeg er meget stolt over, at vi har taget dette skridt fra Enhedslistens folketingsgruppe. Edward Snowden er i mine øjne en helt. Han har som whistle blower udvist stort personligt mod, og bidraget til at afdække den gigantiske overvågning, som NSA har sat i værk af stort set al kommunikation i denne verden, siger Henning Hyllested til TV SYD.
  I 2013 vandt Organisationen for forbud mod kemiske våben.
  